b'\n_START_ARTICLE_\nComitatul Fej\xc3\xa9r\n_START_SECTION_\nGeografie\n_START_PARAGRAPH_\nComitatul Fej\xc3\xa9r se \xc3\xaenvecina la vest cu Comitatul Veszpr\xc3\xa9m, la nord cu Comitatul Kom\xc3\xa1rom, la est cu Comitatul Pest-Pilis-Solt-Kiskun \xc8\x99i la sud cu Comitatul Tolna. El se \xc3\xaentindea la sud-vest de capitala Budapesta, \xc3\xaen jurul ora\xc8\x99ului Sz\xc3\xa9kesfeh\xc3\xa9rv\xc3\xa1r. Fluviul Dun\xc4\x83rea forma o mare parte din limita sa estic\xc4\x83. Suprafa\xc8\x9ba comitatului \xc3\xaen 1910 era de 4.129 km\xc2\xb2, incluz\xc3\xa2nd suprafe\xc8\x9bele de ap\xc4\x83. \xc3\x8en 1948, suprafa\xc8\x9ba sa ajunsese la 3.989\xc2\xa0km\xc2\xb2.\n_START_SECTION_\nIstorie\n_START_PARAGRAPH_\nComitatul Fej\xc3\xa9r este unul dintre cele mai vechi comitate din Regatul Ungariei, el fiind atestat \xc3\xaenc\xc4\x83 din secolul XI. Grani\xc8\x9bele comitatului au fost rectificate de-a lungul vremii._NEWLINE_Regiunea Solt, aflat\xc4\x83 la est de Dun\xc4\x83re, care f\xc4\x83cuse parte ini\xc8\x9bial din comitatul Fej\xc3\xa9r, a trecut la Comitatul Pest-Pilis-Solt \xc3\xaen secolul al XVII-lea._NEWLINE_\xc3\x8en anul 1950, dup\xc4\x83 cel de-al doilea r\xc4\x83zboi mondial, regiunea de la sud-est de Lacul Balaton (din jurul ora\xc8\x99ului Enying), care f\xc4\x83cuse parte din comitatul Veszpr\xc3\xa9m, a trecut la Comitatul Fej\xc3\xa9r. Ora\xc8\x99ul \xc3\x89rd \xc8\x99i \xc3\xaemprejurimile sale au trecut la jude\xc8\x9bul Pest. Astfel, comitatul Fej\xc3\xa9r a fost desfiin\xc8\x9bat \xc8\x99i majoritatea teritoriului s\xc4\x83u a format jude\xc8\x9bul Fej\xc3\xa9r din cadrul noului stat Ungaria.'